text: नवरात्र के दूसरे दिन मॉं ब्रह्मचारिणी की पूजा का विधान है। देवी दुर्गा के इस स्वरूप को माता पार्वती का अविवाहित रूप माना जाता है। ब्रह्मचारिणी संस्कृत का शब्द है, ब्रह्म का एक अर्थ है तपस्या और चारिणी यानि आचरण करने वाली। मॉं ब्रह्मचारिणी की कृपा से सिद्धि और सफलता मिलती है। माता ब्रह्मचारिणी की पूजा व उपासना करने से मनुष्य के अंदर तप, त्याग, संयम और सदाचार जैसे गुणों की वृद्धि होती है और बुराइयों का नाश होता है।